‏‏12 ספטמבר 2023

‏‏כו/אלול/תשפ"ג

**מדד עלות ייצור גפן**

המטרה של "מדד עלות ייצור גפן" היא לספק כלי התייחסות (רפרנס) למגדלים על התפתחות עלויות הייצור.

המדד מתבסס על התחשיב האחרון של עלות הייצור "כרם יין קברנה סוביניון" שהתפרסם על ידי שירות ההדרכה והמקצוע של משרד החקלאות ופיתוח הכפר, ומעודכן פעם ברבעון, לפי שיעור השינוי במדד מחירי התשומות לענפי הצומח שמקורו בלשכה המרכזית לסטטיסטיקה.







**אופן חישוב המדד**

מדד גפן יין מחושב על ידי הצמדת סעיפי ההוצאות **בתחשיב שרות ההדרכה והמקצוע** לסעיפים הרלוונטיים **במדד מחירי התשומות** שמפרסמת הלשכה המרכזית לסטטיסטיקה.

עלות ההשקעה בשלוש השנים הראשונות (עד לניבה בשנה הרביעית) הוון, וחושב התשלום השנתי הנדרש להחזר ההשקעה – סכום זה הוסף לעלויות הגידול בשנת הניבה.

עלות ההשקעה ללא שתילים הוצמדה למדד הכללי של מחירי התשומות בגידולים צמחיים.

עלות השתילים הוצמדה למדד מחירי שתילי מטעים.

עלות מיכון בגידול ועלות חומרים ושירותים נוספים: אחזקת רשת השקיה הוצמדו למדד "מחירי מכונות, רכב, ציוד, חלפים וכלי עבודה". החל מינואר 2021 עלות זו הוצמדה לשיקלול המדדים: "מיכון", "ציוד השקייה" ו"רכב וחלפים" מכיוון שבסוף 2020 הלשכה המרכזית לסטטיסטיקה הפסיקה את חישוב המדד "מחירי מכונות, רכב, ציוד, חלפים וכלי עבודה".

עלות דשנים וחומרי צמיחה הוצמדה למדד מחירי דשנים וזבלים.

עלויות חומרי הדברה לעשבים ומזיקים הוצמדו למדד מחירי חומרי הדברה.

עלות מים הוצמדה למדד מחירי מים.

עלות הוצאות הנהלה ומשרדיות, ריבית ושונות הוצמדה למדד מחירים עבור תשומות שונות (הנהלת חשבונות, שירותי מחשב, צורכי משרד וכו'),

עלות עבודה שכירה הוצמדה למדד עלות עבודה שכירה. עלות העבודה העצמית בתחשיב הוצמדה למדד שנבנה על בסיס השכר הממוצע הכולל במשק.

\*כל מרכיבי ההשקעה, למעט שתילים.

\*\*מדד השינוי לסעיף עבודה עצמית מבוסס על ממוצע תלת חודשי (שלושה חודשים) של השכר הממוצע במשק לפי נתוני הלמ"ס

**מקורות**

[שה"מ תחשיב כרם יין קברנה סוביניון, 2020](https://www.gov.il/he/departments/publications/reports/moag-calculation-427)

[לשכה מרכזית לסטטיסטיקה, מדד מחירי תשומות בחקלאות](http://www.cbs.gov.il/reader/?MIval=/prices_db/PriceData_MultiSelect.html&Subjects=55&DataType=Ind&Radio1=1_3&MainDivision=e&SubDivision=4)

[שכר ממוצע במשק- חודשי](http://www.cbs.gov.il/ts/databank/series_func_v1.html?level_1=33&level_2=4&level_3=2)

**חישוב: אמיר בראנסי**